Bybelskool » Wat verwag God van jou in sy wet? – Romeine 8:1-4
Vir hulle wat aan Christus Jesus verbind is, is die oordeel nou heeltemal weggeneem. Die lewegewende Gees is so magtig dat Hy jou deur Christus Jesus bevry het van die greep van die sonde wat uitloop op die dood. Die wet van Moses kon ons as gevolg van ons sondige natuur nie verlos nie. Daarom het God sy eie Seun met 'n menslike natuur soos ons sondige menslike natuur na ons toe gestuur om as offer vir ons sonde te dien. Daarmee het Hy afgereken met die sonde in ons menslike bestaan, sodat ons kan voldoen aan die vereiste van die wet – ons wat nou nie meer volgens ons sondige natuur lewe nie, maar volgens die Gees. (NLV)
1. God het ons aan die Here Christus Jesus verbind om ons deur die Gees vry te maak van die greep van die sonde. Dink spesifiek na oor wat die wet nie kan doen nie, sowel as wat ons deur die Gees nou in staat is om te doen met die wet.
2. Loof die Here dat daar nou geen veroordeling is vir dié wat in Christus Jesus is nie. Verbind jou aan die lewe volgens die Gees sodat jy aan die vereistes van die wet kan voldoen.
3. Lees die verse later vandag weer om jou te herinner aan die wonder van die Gees se werk in jou lewe.
4. Jy kan later vanaand die gedeelte weer lees in die konteks van Romeine 8:1-17 en my bydrae daaroor: Romeine 8:1-17 – Die Gees getuig saam met ons gees dat ons kinders van God is.
Nov 7, 2018 at 10:24 | #
Môre Chris . Jy het een keer 'n verhaal vertel van 'n man in gevangenisskap. Op 'n dag wou hulle hom "breek" deur 'n vrou van die straat af (in sy vrou se klere) voor sy sel verby te dra.